Document ID: 32005R1539

KOMMISSIONENS FORORDNING (EF) Nr. 1539/2005
af 22. september 2005
om forlængelse af nødforanstaltningerne til beskyttelse og genopretning af ansjosbestanden i ICES-underområde VIII
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1), særlig artikel 7, stk. 1, og
ud fra følgende betragtninger:
(1)
Kommissionens forordning (EF) nr. 1037/2005 af 1. juli 2005 om nødforanstaltninger til beskyttelse og genopretning af ansjosbestanden i ICES-underområde VIII (2) blev vedtaget på grundlag af videnskabelige oplysninger fra Det Internationale Havundersøgelsesråd (ICES) om, at bestanden af ansjos i Biscayabugten var usædvanlig lav. Nævnte forordning indebærer en indstilling af fiskeriet i tre måneder fra den 3. juli 2005.
(2)
En ny udtalelse fra Den Videnskabelige, Tekniske og Økonomiske Komité for Fiskeri (STECF) bekræfter, at bestanden befinder sig på et farligt lavt niveau, at beslutningen om at indstille fiskeriet var korrekt, og at fiskeriet bør hvile, indtil der foreligger fiskeriuafhængige data, der gør det muligt at foretage et pålideligt skøn over gydebiomassens størrelse.
(3)
Den nuværende indstilling af fiskeriet bør derfor forlænges.
(4)
Da det er umuligt ved kontrollen at skelne mellem ansjoser, der er fanget i ICES-underområde VIII, og dem, der er fanget i andre områder, er det nødvendigt at nedlægge forbud mod at opbevare om bord, omlade eller lande ansjoser i ICES-underområde VIII, hvor de end er fanget.
(5)
Kommissionen vil, inden forbuddet ophæves, foretage en vurdering af de videnskabelige og tekniske kriterier, der skal anvendes, når det skal besluttes, om fiskeriet skal genoptages.
(6)
Kommissionen bør derfor forlænge og tilpasse nødforanstaltningerne for at beskytte ansjosbestanden -
UDSTEDT FØLGENDE FORORDNING:
Artikel 1
Fiskeri efter ansjoser i ICES-underområde VIII er forbudt. I ICES-underområde VIII er det også forbudt at opbevare om bord, omlade eller lande ansjoser i den periode, hvor denne forordning anvendes.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 3. oktober 2005 til den 31. december 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. september 2005.

Labels: 6